ပေႏတင်ႏ

တနီꩻတာႏ ဆောင်ႏခရာႏ/ သျောင်ႏခရာႏ
အီႏလွေꩻဖြေꩻလွေꩻစာ အီႏလွေꩻညာꩻတဖူꩻ အမုကိစ္စပေႏတန် အမျိုꩻမုဲင်ꩻတရိုꩻတဝ်း ဖြေႏစာမေးပွဲ အင်တဗျူး၊ လွေꩻထေ့လိုꩻတန်ကလိုႏဆန္ဒနဝ်ꩻ ထွားသွော့ငါယိုလုဲင်း-
၁။တနင်ꩻနွေႏနီꩻ- ကွဉ်ကꩻသွော့အရောင်ႏဖြေင်း၊ ဆောင်ႏလွေꩻသွော့မေ့လာႏ၊ မွေးတဝ်းလဲ့ ထန်ꩻလာႏ၊ မောက်ကြင်ꩻလာႏတဲ့ လꩻဒျာႏ၊ လွေꩻသွော့မွူးရဝ်ꩻခိုႏ (၇း၀၀)နားရီႏ၊ မွေးတဝ်းလဲ့ မွူးနွောင်း (၁၁း၀၀)နားရီႏခိန်ႏနဝ်ꩻ ကိစ္စအမျိုꩻမုဲင်ꩻတရိုꩻတဝ်း အဆင်ႏပြေႏဗာႏအမန်ႏထွူနော၊ ကွဉ်ကꩻမွိုန်းအရောင်ႏတနျာႏ။
၂။ တနင်ꩻလာႏနီꩻ- ကွဉ်ကꩻသွော့ အရောင်ႏတနျာႏ၊ ဆောင်ႏလွေꩻသွော့ မောက်ꩻအွန်လာႏ၊ မွေးတဝ်းလဲ့ မုဲင်းတွိုင်ꩻလာႏ၊ လွေꩻသွော့မွူးရဝ်ꩻခိုႏ(၉း၀၀)နားရီႏခိန်ႏ၊ ကွဉ်ကꩻမွိုန်းရောင်ႏဗွာ၊ ကိစ္စအမျိုꩻမုဲင်ꩻတရိုꩻတဝ်း အဆင်ႏပြေႏဗာႏအမန်ႏသွူ။
၃။ အင်္ဂါႏနီꩻ ကွဉ်ကꩻသွော့ ခွမ်ꩻလာꩻအရောင်ႏဗွာ၊ ဆောင်ႏသွော့ တောင်းလုဲင်လာႏ၊ မွေးတဝ်းတဲ့ ကံꩻကောႏလာႏ၊ လွေꩻသွော့မွူးနွောင်း(၁၁း၀၀)နားရီႏအခိန်ႏ၊ ကွဉ်ကꩻမွိုန်းတဝ်း အပန်းရောင်၊ ကိစ္စအမျိုꩻမုဲင်ꩻတရိုꩻတဝ်း အဆင်ႏပြေႏဗာႏအမန်ႏသွူ။
၄။ ဗုဒ္ဓဟူꩻနီꩻ- ကွဉ်ကꩻသွော့ အပန်းရောင်၊ ဗွာကြိုႏ၊ ဆောင်ႏလွေꩻသွော့ တဆီꩻလာႏ၊ လွေꩻသွော့မွူးရဝ်ꩻခိုႏ (၇း၀၀)နားရီႏခိန်ႏ၊ ကွဉ်ကꩻမွိုန်းအရောင်ႏသွမ်ႏ၊ ချိုဖုံႏ၊ ကိစ္စအမျိုꩻမုဲင်ꩻတရိုꩻတဝ်း အဆင်ႏပြေႏဗာႏအန်ႏသွူ။
၅။ ကျာႏသပတေꩻနီꩻ- ကွဉ်ကꩻသွော့ အရောင်ႏသွမ်ႏ၊ မွေးတဝ်းတဲ့ ချို၊ ဆောင်ႏလွေꩻသွော့ ရွက်လှလာႏ၊ လွေꩻသွော့မွူးရဝ်ꩻခိုႏ (၉း၀၀)နားရီႏခိန်ႏ၊ ကွဉ်ကꩻမွိုန်း အရောင်ႏတသီး၊ ကိစ္စအမျိုꩻမုဲင်ꩻတရိုꩻတဝ်း အဆင်ႏပြေႏဗာႏအမန်ႏသွူ။
၆။ သောကျာႏနီꩻ- ကွဉ်ကꩻသွော့ အရောင်ႏတသီး၊ ဆောင်ႏလွေꩻသွော့ ပေါက်ꩻလာႏ၊ မွေးတဝ်းတဲ့ သဲမ်လွေꩻဗွူဖေါင်း၊ လွေꩻသွော့မွူးရဝ်ꩻခိုႏ(၇း၀၀)နားရီႏခိန်ႏ၊ ကွဉ်ကꩻမွိုန်း နံႏသာႏရောင်ႏ၊ ကိစ္စအမျိုꩻမုဲင်ꩻတရိုꩻတဝ်း အဆင်ႏပြေႏဗာႏအမန်ႏသွူ။
၇။ စနေႏနီꩻ- ကွဉ်ကꩻသွော့နံႏသာႏရောင်ႏ၊ ဆောင်ႏလွေꩻသွော့ တခေါ့ꩻသီႏဟိုလ်ႏလာႏ၊ မွေးတဝ်းတဲ့ ကဝ်ႏတဖြေလာႏ၊ လွေꩻသွော့မွူးရဝ်ꩻခိုႏ (၉း၀၀)နားရီႏခိန်ႏ၊ ကွဉ်ကꩻမွိုန်း အရောင်ႏဖြေင်း၊ ကိစ္စအမျိုꩻမုဲင်ꩻတရိုꩻတဝ်း အဆင်ႏပြေႏဗာႏအမန်ႏသွူ။
တနီꩻတာႏ အကျိုꩻဖေႏအရပ်
၁။တနင်ꩻနွေႏနီꩻ- အကျိုꩻဖေႏဆကွဉ်ႏထင်ꩻဖဲ့ꩻ၊ မီႏလွေꩻဖြေꩻလွေꩻစာ ကအဝ်ႏလိုႏရာꩻ ကိစ္စအမျိုꩻမုဲင်ꩻတရိုꩻတဝ်း အဆင်ႏပြေႏနွောင်ꩻဒါႏနဝ်ꩻသွူ။
၂။ တနင်ꩻလာႏနီꩻ- အကျိုꩻဖေႏဆꩻတွို့ꩻဖဲ့ꩻ၊ မီႏလွေꩻဖြေꩻလွေꩻစာ ကအဝ်ႏလိုႏရာꩻ ကိစ္စအမျိုꩻမုဲင်ꩻတရိုꩻတဝ်း အဆင်ႏပြေႏနွောင်ꩻဒါႏနဝ်ꩻသွူ။
၃။ အင်္ဂါႏနီꩻ အကျိုꩻဖေႏဆꩻကွဉ်ႏနဝ်ဖဲ့ꩻ၊ မီႏလွေꩻဖြေꩻလွေꩻစာ ကအဝ်ႏလိုႏရာꩻ ကိစ္စအမျိုꩻမုဲင်ꩻတရိုꩻတဝ်း အဆင်ႏပြေႏနွောင်ꩻဒါႏနဝ်ꩻသွူ။
၄။ ဗုဒ္ဓဟူꩻနီꩻ- အကျိုꩻဖေႏဆꩻနဝ်ဖဲ့ꩻ မီႏလွေꩻဖြေꩻလွေꩻစာ ကအဝ်ႏလိုႏရာꩻ ကိစ္စအမျိုꩻမုဲင်ꩻတရိုꩻတဝ်း အဆင်ႏပြေႏနွောင်ꩻဒါႏနဝ်ꩻသွူ။
၅။ ကျာႏသပတေꩻနီꩻ- အကျိုꩻဖေႏဆꩻထင်ꩻဖဲ့ꩻ မီႏလွေꩻဖြေꩻလွေꩻစာ ကအဝ်ႏလိုႏရာꩻ ကိစ္စအမျိုꩻမုဲင်ꩻတရိုꩻတဝ်း အဆင်ႏပြေႏနွောင်ꩻဒါႏနဝ်ꩻသွူ။
၆။ သောကျာႏနီꩻ- အကျိုꩻဖေႏဆꩻကွဉ်ႏဖဲ့ꩻ မီႏလွေꩻဖြေꩻလွေꩻစာ ကအဝ်ႏလိုႏရာꩻ ကိစ္စအမျိုꩻမုဲင်ꩻတရိုꩻတဝ်း အဆင်ႏပြေႏနွောင်ꩻဒါႏနဝ်ꩻသွူ။
၇။ စနေႏနီꩻ- အကျိုꩻဖေႏဆꩻတွို့ꩻနဝ်ဖဲ့ꩻ မီႏလွေꩻဖြေꩻလွေꩻစာ ကအဝ်ႏလိုႏရာꩻ ကိစ္စအမျိုꩻမုဲင်ꩻတရိုꩻတဝ်း အဆင်ႏပြေႏနွောင်ꩻဒါႏနဝ်ꩻသွူ။
၈။ ဗုဒ္ဓဟူꩻနီꩻ- မွူးလွဲꩻဖဲ့ꩻ အကျိုꩻဖေႏဆꩻတွို့ꩻထင်ꩻဖဲ့ꩻ မီႏလွေꩻဖြေꩻလွေꩻစာ ကအဝ်ႏလိုႏရာꩻ ကိစ္စအမျိုꩻမုဲင်ꩻတရိုꩻတဝ်း အဆင်ႏပြေႏနွောင်ꩻဒါႏနဝ်ꩻသွူ။
တနီꩻတာႏ ဟဝ်လွေꩻသင်ꩻတဝ်းအရပ်
၁။တနင်ꩻနွေႏနီꩻ- နဝ်ꩻ ဟဝ်လွေꩻသင်ꩻတဝ်း အရပ်ဆꩻတွို့ꩻနဝ်ဖဲ့ꩻ၊ မော့ꩻဒါႏဘေꩻရန်ႏအန္တရာယ်ႏအမျိုꩻမျိုꩻ၊ အဝ်ႏလိုႏဖြေꩻ လꩻတဝ်းဒါႏ၊ အဝ်ႏလိုႏစာ စွမ်တဝ်းဒါႏ၊ ထာꩻရေႏရွယ်ႏချက် အောင်ႏမျင်ႏကြွို့ꩻတဝ်းနဝ်ꩻသွူ။
၂။ တနင်ꩻလာႏနီꩻ- နဝ်ꩻ ဟဝ်လွေꩻသင်ꩻတဝ်း အရပ်ဆꩻကွဉ်ႏဖဲ့ꩻ မော့ꩻဒါႏဘေꩻရန်ႏအန္တရာယ်ႏအမျိုꩻမျိုꩻ၊ အဝ်ႏလိုႏဖြေꩻအဝ်ႏလိုႏစာ အဆင်ႏပြေႏတဝ်း၊ ထာꩻရေႏရွယ်ႏချက် အောင်ႏမျင်ႏကြွို့ꩻတဝ်းနေား။
၃။ အင်္ဂါႏနီꩻ -ဟဝ်လွေꩻသင်ꩻတဝ်း အရပ်ဆꩻတွို့ꩻထင်ꩻဖဲ့ꩻသွူ၊ မော့ꩻဒါႏဘေꩻရန်ႏအန္တရာယ်ႏအမျိုꩻမျိုꩻ၊ အဝ်ႏလိုႏဖြေꩻအဝ်ႏလိုႏစာ အဆင်ႏပြေႏတဝ်း၊ ထာꩻရေႏရွယ်ႏချက်ဖုံႏ အောင်ႏမျင်ႏတဝ်းနော။
၄။ ဗုဒ္ဓဟူꩻနီꩻ- နဝ်ꩻ ဟဝ်လွေꩻသင်ꩻတဝ်း အရပ်ဆꩻထင်ꩻဖဲ့ꩻ မော့ဒါႏဘေꩻရန်ႏအန္တရာယ်ႏအမျိုꩻမျိုꩻ၊ အဝ်ႏလိုႏဖြေꩻအဝ်ႏလိုႏစာ အဆင်ႏပြေႏကြွို့ꩻတဝ်း၊ ထာꩻရေႏရွယ်ႏချက်ဖုံႏ အောင်ႏမျင်ႏကြွို့ꩻတဝ်းနော။ꩻ
၅။ ကျာႏသပတေꩻနီꩻ- နဝ်ꩻ ဟဝ်လွေꩻသင်ꩻတဝ်း အရပ်ဆꩻနဝ်ဖဲ့ꩻ မော့ꩻဒါႏဘေꩻရန်ႏအန္တရာယ်ႏအမျိုꩻမျိုꩻ၊ အဝ်ႏလိုႏဖြေꩻအဝ်ႏလိုႏစာ အဆင်ႏပြေႏကြွို့ꩻတဝ်း၊ ထာꩻရေႏရွယ်ႏချက်ဖုံႏ အောင်ႏမျင်ႏကြွို့ꩻတဝ်းနော။
၆။ သောကျာႏနီꩻ- နဝ်ꩻ ဟဝ်လွေꩻသင်ꩻတဝ်း အရပ်ဆꩻတွို့ꩻဖဲ့ꩻ မော့ꩻဒါႏဘေꩻရန်ႏအန္တရာယ်ႏအမျိုꩻမျိုꩻ၊ အဝ်ႏလိုႏဖြေꩻအဝ်ႏလိုႏစာ အမှုကိစ္စပေႏတန် အဆင်ႏပြေႏကြွို့ꩻတဝ်း၊ ထာꩻရေႏရွယ်ႏချက်ဖုံႏ အောင်ႏမျင်ႏကြွို့ꩻတဝ်းနော။
၇။ စနေႏနီꩻ- နဝ်ꩻ ဟဝ်လွေꩻသင်ꩻတဝ်း အရပ်ဆꩻကွဉ်ႏထင်ꩻဖဲ့ꩻ မော့ꩻဒါႏဘေꩻရန်ႏအန္တရာယ်ႏအမျိုꩻမျိုꩻ၊ အဝ်ႏလိုႏဖြေꩻအဝ်ႏလိုႏစာ အမှုကိစ္စပေႏတန် အဆင်ႏပြေႏကြွို့ꩻတဝ်း၊ ထာꩻရေႏရွယ်ႏချက်ဖုံႏ အောင်ႏမျင်ႏတဝ်းနော။
၈။ ဗုဒ္ဓဟူꩻနီꩻ- မွူးလွဲꩻဖဲ့ꩻမာꩻတွို့ꩻ ဟဝ်လွေꩻသင်ꩻတဝ်း အရပ်ဆꩻကွဉ်ႏနဝ်ဖဲ့ꩻ မော့ꩻဒါႏဘေꩻရန်ႏအန္တရာယ်ႏအမျိုꩻမျိုꩻ၊ အဝ်ႏလိုႏဖြေꩻအဝ်ႏလိုႏစာ အဆင်ႏပြေႏတဝ်းဒါႏ၊ ထာꩻရေႏရွယ်ႏချက် အောင်ႏမျင်ႏကြွို့ꩻတဝ်းနော။
လွေꩻထုဲင်ႏခမ်းလꩻ/တလꩻတဝ်း
သက်(၈)နေင်ႏ၊ သက်(၁၆)နေင်ႏ၊ သက်(၂၄)နေင်ႏ၊ သက်(၃၂)နေင်ႏ၊ သက်(၄၀)နေင်ႏ၊ သက်(၅၆)နေင်ႏ၊ သက်(၆၄)နေင်ႏ၊ သက်(၇၂)နေင်ႏ အနေင်ႏနဝ်ꩻဖုံႏနဝ်ꩻ တနꩻခရေႏသွုံꩻ တနေင်ႏတာႏတဲင် လွေꩻထုဲင်ꩻခမ်းလꩻတဝ်းနော၊ မီႏလွေꩻနဝ်ꩻ လွေꩻမော့ꩻဒါႏရန်ႏသူႏအမျိုꩻမျိုꩻ၊ လွေꩻဆော့လွေꩻဆာ မော့ꩻဒါႏထာꩻဆာထူꩻဆန်ꩻ၊ လွေꩻထုမ်ႏ လွေꩻကျံႏ အဆင်ႏတပြေႏတဝ်းဒါႏ၊ အဝ်ႏတဖူꩻလွေꩻလွုမ်ꩻ၊ တဖူꩻသဲင်ꩻအဲဉ်ထဝ်းတဲင် သီတငါဒါႏနော။
အကျိုꩻဖေႏအရောင်ႏ
၁။ မွူးနီꩻတနင်ꩻနွေႏသား အကျိုꩻဖေႏအရောင်ႏနဝ်ꩻ ခံꩻရောင်ႏ၊ တသီးဖြား၊ တသီး၊ အဗွာ၊ နံႏသာႏရောင်ႏ၊ အဗွာကြိုႏ။
၂။ မွူးနီꩻတနင်္လာႏသား အကျိုꩻဖေႏအရောင်ႏနဝ်ꩻ- နံႏသာႏရောင်ႏ၊ အဗွာကြိုႏကောဝ်ႏရောင်ႏ၊ အရောင်ႏဖြေင်း၊ မေႏလူးရောင်ႏ။
၃။ မွူးနီꩻအင်္ဂါႏသား အကျိုꩻဖေႏအရောင်ႏနဝ်ꩻ- အရောင်ႏဖြေင်း၊ မေႏလူးရောင်ႏ၊ အသွမ်ႏအချို၊ တနျာႏ။
၄။ မွူးနီꩻဗုဒ္ဓဟူꩻ/ရာဟုသား အကျိုꩻဖေႏအရောင်ႏနဝ်ꩻ တနျာႏ၊ ခံꩻရောင်ႏ၊ တသီးဖြား၊ တသီး၊ အဗွာ။
၅။ မွူးနီꩻကျာႏသပတေꩻသား အကျိုꩻဖေႏအရောင်ႏနဝ်ꩻ အဗွာ၊ နံႏသာႏရောင်ႏ၊ အကြိုႏ၊ ကောဝ်ႏရောင်ႏ။
၆။ မွူးနီꩻသောကျာႏသား အကျိုꩻဖေႏအရောင်ႏနဝ်ꩻ ကောဝ်ႏရောင်ႏ၊ အဖြေင်း၊ မေႏလူးရောင်ႏ၊ အသွမ်ႏ၊ အချို။
၇။ မွူးနီꩻစနေႏသား အကျိုꩻဖေႏအရောင်ႏနဝ်ꩻ အသွမ်ႏ၊ အချို၊ အတနျာႏ၊ ခံꩻရောင်ႏ၊ တသီးဖြား၊ တသီး၊ နဝ်ꩻမꩻ မွူးနီꩻပငါပရာꩻ အကျိုꩻကဖေႏဒါႏအရောင်ႏဖုံႏယို မီႏသူႏလမ်းနဝ်ꩻ လုပ်ꩻမာꩻထုမ်ႏကျံႏသော့ꩻ စီꩻပွါꩻရေꩻတိုꩻတက်၊ အုံသော့ꩻခြွိုင်ႏသန်ꩻ၊ အုံသော့ꩻပိုလီꩻအဆွေႏအရံႏအာ၊ အိန်ႏထောင်ႏရေꩻသာႏယာႏ၊ ကာꩻ၊ ဆိုင်ကယ် မီႏဖြေꩻအရောင်ႏအကျိုꩻကဖေႏနီနဝ်ꩻ ထုမ်းတဲ့ အန္တရာယ်ႏကင်ꩻ၊ အကျိုꩻဖေႏနီနဝ်ꩻသွူ။
အကျိုꩻဖေႏ ဆိုင်ကယ်အမျိုꩻသာꩻမုဲင်ꩻ
၁။ မွူးနီꩻတနင်ꩻနွေႏသား အကျိုꩻဖေႏဆိုင်ကယ်- ကဲဉ်ဘို၊ ဘိုဘို၊ ကျူဘို၊ ဝမ်းတူးဖိုက်၊ ဘရှုမ်း။
၂။ မွူးနီꩻတနင်ꩻလာႏသား အကျိုꩻဖေႏဆိုင်ကယ်- ဒီတီ၊ ယမ်မဟာ၊ ဟန်ဇင်း၊ လုံဇင်း။
၃။ မွူးနီꩻအင်္ဂါႏသား အကျိုꩻဖေႏဆိုင်ကယ်- လော်ဂျား၊ ဒီတီယမ်မဟာ၊ ဝိတ်၊ ဖီလင်။
၄။ မွူးနီꩻဗုဒ္ဓဟူꩻ/ရာႏဟုသား အကျိုꩻဖေႏဆိုင်ကယ်- လော်ဂျား၊ ကဲဉ်ဘို၊ ကျူဘို၊ ဘိုဘို၊ ဝမ်းတူးဖိုက်၊ နယူးအဲမ်ဘို။
၅။ ကျာႏသပတေꩻသား အကျိုꩻဖေႏဆိုင်ကယ်- လော်ဂျား၊ ဟန်ဇင်း၊ လုံဇင်း။
၆။ သောကျာႏသား အကျိုꩻဖေႏဆိုင်ကယ်- ဒီတီယမ်မဟာ၊ ဟန်ဇင်း၊ လုံဇင်း၊ ဝိတ်၊ ဖီလင်၊ ဝမ်းတူးဖိုက်။
၇။ စနေႏသား အကျိုꩻဖေႏဆိုင်ကယ်- ဖီလင်၊ ဝိတ်၊ ကဲဉ်ဘို၊ ကျူဘို၊ ဘိုဘို၊ ဝမ်းတူးဖိုက်၊ ဘရှုမ်း၊ နယူးအဲမ်ဘို။
မီႏဖြေꩻထုမ်းဆိုင်ကယ် အကျိုꩻဖေႏနီနဝ်ꩻ ဘေꩻကင်ꩻရန်ႏသျင်ꩻထွူတကာႏတဝ်း ဖေႏဒုက္ခတဝ်း နီအမျိုꩻမျိုꩻနဝ်ꩻသွူ။
တခါꩻတန်ငွါတွမ်ႏ အွဉ်ႏလင်ꩻတဒေါင်ခရာႏ
၁။ မွူးနီꩻတနင်ꩻနွေႏသား- တခါꩻတန်ငွါတွမ်ႏတဒေါင်နဝ်ꩻ အွဉ်ႏခွဲႏနဝ်မွော့နော၊ လုပ်ꩻမာꩻထုမ်ႏကျမ်ႏသော့ꩻ စီꩻပွာꩻရေꩻထွာတဝ်းဒါႏ၊ အုံသော့ꩻခြွိုင်ႏသန်ꩻတဝ်းဒါႏ၊ အိန်ႏထောင်ႏရေꩻ သျုတ်တရေင်ဒါႏ၊ မိတ်ဆွေႏပိုလီꩻဆေ့ꩻခြောဒါႏ၊ အဝ်ႏမော့ꩻသေႏသေႏဒါႏ ထာꩻယပ်ꩻထာꩻဒုက္ခ အမျိုꩻမျိုꩻနဝ်ꩻသွူ။
၂။ မွူးနီꩻတနင်္လာႏသား တခါꩻတန်ငွါ အွဉ်ႏခွဲႏတွို့ꩻနဝ်မွော့၊ တဒေါင်အွဉ်ႏလင်ꩻတွိုꩻနဝ်မွော့နော၊ လုပ်ꩻမာꩻထုမ်ႏကျံႏသော့ꩻ စီꩻပွာꩻရေꩻထွာတဝ်းဒါႏ၊ အုံသော့ꩻခြွိုင်ႏသန်ꩻတဝ်းဒါႏ၊ အိန်ႏထောင်ႏရေꩻသျုတ်တရေင်ဒါႏ၊ မိတ်ဆွေႏပိုလီꩻဆေ့ꩻခြေားဒါႏ၊ အဝ်ႏမော့ꩻတသေႏသေႏဒါႏ ထာꩻယပ်ꩻထာꩻဒုက္ခအမျိုꩻမျိုꩻနော။
၃။ မွူးနီꩻအင်္ဂါႏသား- တခါꩻတန်ငွါ အွဉ်ႏခွဲႏတွို့ꩻမွိုန်းနော၊ တဒေါင်အွဉ်ႏလင်ꩻတွို့ꩻမွိုန်း၊ လုပ်ꩻမာꩻထုမ်ႏကျံႏသော့ꩻ စီꩻပွာꩻရေꩻထွာတဝ်းဒါႏ၊ အုံသော့ꩻခြွိုင်ႏသန်ꩻတဝ်းဒါႏ၊ အိန်ႏထောင်ႏရေꩻသျုတ်တရေင်ဒါႏ၊ မိတ်ဆွေႏပိုလီꩻဆေ့ꩻခြေားဒါႏ၊ အဝ်ႏမော့ꩻတသေႏသေႏဒါႏ ထာꩻယပ်ꩻထာꩻဒုက္ခအမျိုꩻမျိုꩻနော။
၄။ မွူးနီꩻဗုဒ္ဓဟူꩻသား- တခါꩻတန်ငွါနဝ်ꩻ အွဉ်ႏခွဲႏတွိုꩻထင်ꩻမွိုန်းနော၊ တဒေါင်အွဉ်ႏလင်ꩻတွို့ꩻထင်ꩻမွိုန်း၊ လုပ်ꩻမာꩻထုမ်ႏကျံႏသော့ꩻ စီꩻပွာꩻရေꩻထွာတဝ်းဒါႏ၊ အုံသော့ꩻခြွိုင်ႏသန်ꩻတဝ်းဒါႏ၊ အိန်ႏထောင်ႏရေꩻသျုတ်တရေင်ဒါႏ၊ မိတ်ဆွေႏပိုလီꩻဆေ့ꩻခြေားဒါႏ၊ အဝ်ႏမော့ꩻတသေႏသေႏဒါႏ ထာꩻယပ်ꩻထာꩻဒုက္ခနော။
၅။ မွူးနီꩻကျာႏသပတေꩻသား တခါꩻတန်ငွါနဝ်ꩻ အွဉ်ႏခွဲႏကွဉ်ႏထင်ꩻမွော့ တဒေါင်အွဉ်ႏလင်ꩻကွဉ်ႏထင်ꩻမွော့နော လုပ်ꩻမာꩻထုမ်ႏကျံႏသော့ꩻ စီꩻပွာꩻရေꩻထွာတဝ်းဒါႏ၊ အုံသော့ꩻခြွိုင်ႏသန်ꩻတဝ်းဒါႏ၊ အိန်ႏထောင်ႏရေꩻသျုတ်တရေင်ဒါႏ၊ မိတ်ဆွေႏပိုလီꩻဆေ့ꩻခြေားဒါႏ၊ အဝ်ႏမော့ꩻတသေႏသေႏဒါႏ ထာꩻယပ်ꩻထာꩻဒုက္ခအမျိုꩻမျိုꩻနော။
၆။ မွူးနီꩻသောကျာႏသား တခါꩻတန်ငွါနဝ်ꩻ အွဉ်ႏခွဲႏကွဉ်ႏနဝ်မွော့၊ တဒေါင်အွဉ်ႏလင်ꩻကွဉ်ႏနဝ်မွော့နော လုပ်ꩻမာꩻထုမ်ႏကျံႏသော့ꩻ စီꩻပွာꩻရေꩻထွာတဝ်းဒါႏ၊ အုံသော့ꩻခြွိုင်ႏသန်ꩻတဝ်းဒါႏ၊ အိန်ႏထောင်ႏရေꩻသျုတ်တရေင်ဒါႏ၊ မိတ်ဆွေႏပိုလီꩻဆေ့ꩻခြေားဒါႏ၊ အဝ်ႏမော့ꩻတသေႏသေႏဒါႏ ထာꩻယပ်ꩻထာꩻဒုက္ခအမျိုꩻမျိုꩻအစားစားနဝ်ꩻသွူ။
၇။ မွူးနီꩻစနေႏသား တခါꩻတန်ငွါနဝ်ꩻ အွဉ်ႏခွဲႏထင်ꩻမွော့ တဒေါင်အွဉ်ႏလင်ꩻထင်ꩻမွော့နော လုပ်ꩻမာꩻထုမ်ႏကျံႏသော့ꩻ စီꩻပွာꩻရေꩻထွာတဝ်းဒါႏ၊ အုံသော့ꩻခြွိုင်ႏသန်ꩻတဝ်းဒါႏ၊ အိန်ႏထောင်ႏရေꩻသျုတ်တရေင်ဒါႏ၊ မိတ်ဆွေႏပိုလီꩻဆေ့ꩻခြေားဒါႏ၊ အဝ်ႏမော့ꩻတသေႏသေႏဒါႏ ထာꩻယပ်ꩻထာꩻဒုက္ခအမျိုꩻမျိုꩻအစားစားနဝ်ꩻသွူ။
ဆောင်ႏလုံး/သဲင်ခရာႏ
၁။ မွူးနီꩻတနင်ꩻနွေႏသား ဆောင်ႏသွော့ သဲင်ပတ္တမျာꩻနော။
၂။ မွူးနီꩻတနင်္လာႏသား ဆောင်ႏသွော့ သဲင်ပလဲꩻနော။
၃။ မွူးနီꩻအင်္ဂါႏသား ဆောင်ႏသွော့ သဲင်သန္တာႏနော။
၄။ မွူးနီꩻဗုဒ္ဓဟူꩻသား ဆောင်ႏသွော့ သဲင်မျနော။
၅။ မွူးနီꩻကျာႏသပတေꩻသား ဆောင်ႏသွော့ သဲင်ဥဿဖလားနော။
၆။ မွူးနီꩻသောကျာႏသား ဆောင်ႏသွော့ သဲင်စိန်ႏနော။
၇။ မွူးနီꩻစနေႏသား ဆောင်ႏသွော့ သဲင်နီႏလာႏနော။
၈။ မွူးနီꩻရာႏဟုသား ဆောင်ႏသွော့ သဲင်ကော်မိတ်နော။
နဝ်ꩻမꩻ မီႏဆောင်ႏဗာႏ သဲင်နံႏကသင်ꩻနီနဝ်ꩻ လုပ်ꩻမာꩻထုမ်ႏကျံႏ စီꩻပွာꩻရေꩻတဲ့တိုꩻတက်၊ ကျမ္မာႏရေꩻဟဝ်၊ သက်ထိုစိုးဆွာꩻ၊ ဘေꩻကင်ꩻရန်ႏသျင်ꩻ ထွာအီနီအထောက်အကံးနဝ်ꩻသွူ။
မွူးနီꩻတနင်ꩻနွေႏသား ခွိုက်ဘုမ္မိဂြိုဟ်ႏခရာႏ
သက်ထဲ့တနꩻသော့ꩻ ဘုမ္မိဂြိုဟ်ႏအနေင်ႏမုဲင်ꩻကရိုꩻနဝ်ꩻ ထွားသွော့လယိုအတွိုင်ꩻ
မွူးနီꩻတနင်ꩻနွေႏသား ခွိုက်ဘုမ္မိဂြိုဟ်ႏပေႏနေင်ႏ သက်(၇)နေင်ႏ၊ သက်(၁၅)နေင်ႏ၊ သက်(၂၃)နေင်ႏ၊ သက်(၄၇)နေင်ႏ၊ သက်(၅၅)နေင်ႏ၊ သက်(၆၃)နေင်ႏ၊ သက်(၇၁)နေင်ႏ၊ သက်(၇၉)နေင်ႏ၊ သက်(၈၇)နေင်ႏ၊ သက်(၉၅)နေင်ႏ၊ သက်(၁၀၃)နေင်ႏ အနေင်ႏနဝ်ꩻဖုံႏနဝ်ꩻ သက်ထဲ့တနꩻသော့ꩻ ဘုမ္မိဂြိုဟ်ႏပေႏနေင်ႏတဲင် မွူးနီꩻတနင်ꩻနွေႏသား ခိုမူႏသီးအတာႏ နမ်းကရေႏရွယ်ႏချက်ဒါႏအတွိုင်ꩻ အောင်ႏမျင်ႏမုꩻဆေ့ꩻဒါႏ၊ မီႏထွာလိုꩻယွဲးနဝ်ꩻ ဝင်ꩻခိုဝင်ꩻမူႏကိစ္စဖုံႏ အဆင်ႏတပြေႏတဝ်းဒါႏ၊ မီႏထွာအခို ခံႏဗာႏဒါႏဝင်ꩻမူႏလဲဉ်အံႏ၊ မီႏထွာအမူႏ ခံႏဗာႏဒါႏဝင်ꩻခိုလဲဉ်အံႏ၊ အခန်ꩻတောႏလမ်းတောႏပါႏအဲဉ်ထဝ်း၊ မီႏတောႏလမ်းတောႏပါႏ သေႏတဝ်းဒါႏတသက်လုမ်း၊ အွဉ်ႏကုဲင်ဗာႏချာယင်းဒါႏ၊ သꩻတဲ့လော်လယ်ဒါႏ၊ မဲဉ်လွေꩻညာꩻဒါႏဝင်ꩻရပ်ဝင်ꩻရာႏ၊ ပြောင်ꩻဗာႏဒါႏခင်ႏလမ်းအုံ၊ ပြောင်ꩻဗာႏဒါႏအလုပ်ꩻအမာꩻ၊ ပြောင်ꩻဗာႏဒါႏအဖြေꩻအစာ၊ ကျမ္မာႏရေꩻညံးဒါႏ၊ အိန်ႏထောင်ႏရေꩻသျုတ်တရေင်ဒါႏ၊ သတိနော၊ သျောင်ႏသွော့အရပ်ဆꩻတွို့ꩻထင်ꩻဖဲ့ꩻ၊ ဟန်ႏနေင်ႏကိုယို ဝုဲင်ႏဘုရာꩻ စိတ်ပတီꩻ အားထုတ်ကုဲင်းကုဲင်းတရာꩻနော။
မွူးနီꩻတနင်ꩻနွေႏသား ခွိုက်ဘုမ္မိ(၁)တန်ꩻနေင်ႏ သက်(၄)နေင်ႏ၊ သက်(၁၂)နေင်ႏ၊ သက်(၂၀)နေင်ႏ၊ သက်(၂၈)နေင်ႏ၊ သက်(၅၂)နေင်ႏ၊ သက်(၆၀)နေင်ႏ၊ သက်(၆၈)နေင်ႏ၊ သက်(၇၆)နေင်ႏ၊ သက်(၈၄)နေင်ႏ၊ သက်(၉၂)နေင်ႏ၊ သက်(၁၀၀)နေင်ႏ၊ (၁၀၈)နေင်ႏ အနေင်ႏနဝ်ꩻဖုံႏနဝ်ꩻ သက်ထဲ့တနꩻသော့ꩻ ဘုမ္မိ(၁)တန်ꩻနေင်ႏတဲင် မွူးနီꩻတနင်ꩻနွေႏသား ခိုမူႏသီးအတာႏ ညံးလွိုဒါႏယနေင်ႏနဝ်ꩻသွူ၊ သꩻခိုးလျားလွဉ်ꩻဗာႏဒါႏ ရွဉ်ရေꩻတောင်ꩻရေꩻ၊ အဖြေꩻအစာ၊ အလုပ်ꩻအမာꩻသုမ်ꩻတိန်ဒါႏ၊ ကျံႏတန်တမွိုꩻတမာꩻမွိုန်းနော၊ သꩻတရေင်လွဉ်ꩻဗာႏဒါႏ ပိုလီꩻပနံမကိစ္စ၊ ခံꩻကုဲင်းထိုꩻမားဒါႏ၊ ကျမ္မာႏရေꩻညံးဒါႏ၊ ဟို့ꩻအွောင်ႏတလီꩻသယ်ႏ တလီꩻထောင်းစူဒူစူတဖွတ်ꩻဒါႏ၊ လေဖျတ်ဒါႏ၊ အံႏမာႏဒါႏထော့ꩻယာႏ၊ လူးမာႏဒါႏထီ၊ အုံတင်းခမ်းမာႏဒါႏ၊ အံႏမာႏဒါႏ အရသာႏခွꩻမျိုꩻ၊ အိန်ႏထောင်ႏရေꩻသျုတ်တရေင်ဒါႏ၊ တပိုဖါတမာဝါꩻ ဒေါ့ꩻရီတွိုင်ႏပင်ႏဝင်ꩻတဲ့ꩻတဝ်း၊ ဥပဒေႏတကင်ꩻတဝ်းထာꩻမာꩻမျိုꩻသတိနော၊ သျောင်ႏသွော့အရပ် ဆနဝ်ဖဲ့ꩻ၊ မီႏထွာလိုꩻယွဲး မီႏတောႏလမ်း သေႏတဝ်းဒါႏတသက်လိုꩻနေား၊ ဟန်ႏနေင်ႏကိုယို ဝုဲင်ႏကုဲင်းကုဲင်းဘုရာꩻ၊ စိတ်ပတီꩻ အားထုတ်တရာꩻ မာꩻကုဲင်းကုဲင်းဒါႏနနော။
### အာႏကွိုꩻ